ঠাকুরগাও প্রতিনিধি : ঠাকুরগাঁওয়ের পীরগঞ্জ পৌর শহরের ঘনবসতিপূর্ণ আবাসিক এলাকায় গড়ে উঠা 'মেসার্স মিরাজ পোলট্রি ফিড' নামক একটি ডেইরী ও পোলট্রি ফিড মিলের সকল কার্যক্রম বন্ধে নির্দেশ দিয়েছে সুপ্রীমকোর্টের হাইকোর্ট বিভাগের ডিভিশন বেঞ্চ। বিচারপতি মির্জা হোসেন হায়দার এবং বিচারপতি মুহাম্মদ খুরশিদ আলম সরকার-এর সমন্বয়ে গঠিত বেঞ্চ আজ এই নির্দেশ প্রদান করেন। বেলার আইনজীবি ইকবাল কবির বিষয়টি নিশ্চিত করেছেন।